wickkiey/tamil-wikipedia-chunked huggingface dataset:
# ஜான் டிரேஸ்

## எழுதிய நூல்கள்

- Drèze J. and Sen, A.K. 1989. Hunger and Public Action. Oxford University Press.
- (as Jean Delarue) 1990. No.1 Clapham Road: The diary of a squat. Peaceprint.
- Drèze J. and Sen, A. (eds.). 1991. The Political Economy of Hunger. Three volumes. Oxford University Press.
- Ahmad E, Drèze J, Hills J, Sen A K (eds.) 1991. Social Security in Developing Countries. Oxford: Clarendon Press.
- Drèze J. and Sen, A. 1995. The political Economy of Hunger: selected essays. Clarendon Press. (abridged)
- Drèze J. and Sen, A.K. 1995. India: Economic Development and Social Opportunity. Oxford University Press.
- Dreze, Jean and Amartya Sen, (eds), 1997. Indian Development: Selected Regional Perspectives. New Delhi: Oxford University Press.
- Drèze J., M. Samson and S. Singh. 1997. The Dam and the Nation: Displacement and Resettlement in the Narmada Valley. Delhi: Oxford University Press. .
- A. De and J Drèze. 1999. Public Report on Basic Education in India. The PROBE report. Oxford University Press.
- Drèze J. (ed.) 1999. The Economics of Famine. International Library of Critical Writings in Economics. London: Edward Elgar Publishing.
- Bhatia B, J. Drèze & K. Kelly. 2001. War and Peace in the Gulf: Testimonies of the Gulf Peace Team. London: Spokesman Books. [published on the tenth anniversary of the Team's attempt to stop the Gulf War through non-violent occupation].
- Drèze J. and Sen, A.K. 2002. India: Development and Participation. Oxford University Press.
- Drèze J. and Sen, A.K. 2013 An Uncertain Glory, India and Its Contradictions. Penguin.
- Drèze J., 2017 Sense And Solidarity - Jholawala Economics for Everyone. Permanent Black.
# சிங்கோலிவெனைட்டு

**சிங்கோலிவெனைட்டு** *(Zincolivenite)* என்பது CuZn(AsO<sub>4</sub>)(OH) என்ற வாய்பாட்டால் விவரிக்கப்படும் ஒரு வகை கனிமமாகும். இக்கனிமத்தை தாமிர துத்தநாக ஆர்சனேட்டு கனிமமாக கருதுகிறார்கள். ஓலிவெனைட்டு குழுவைச் சேர்ந்த கனிமங்களில் ஒன்றாக இதை வகைப்படுத்துகிறார்கள். பச்சை நிறம் அல்லது நீல நிறத்தைக் கொண்டதாக இக்கனிமம் காணப்படுகிறது. துத்தநாகமும் ஓலிவெனைட்டும் சேர்ந்து உருவாவதால் இதற்கு இப்பெயர் சூட்டப்படுகிறது.  
கிரீசு நாட்டில் உள்ள வரலாற்றுச் சிறப்பு மிக்க அட்டிகா பகுதியில் அமைந்திருக்கும் லாவ்ரியம் மாவட்டத்தில் உள்ள லாவ்ரியம் நகர சுரங்கத்தில் இக்கனிமம் முதன் முதலில் கண்டறியப்பட்டது. அனைத்துலக கனிமவியலாளர்கள் கூட்டமைப்பும் இதை 2006 ஆம் ஆண்டில் அங்கீகரித்துள்ளது.
# அராகைட்டு

**அராகைட்டு** *(Arakiite)* என்பது (Zn,Mn<sup>2+</sup>)(Mn<sup>2+</sup>,Mg)<sub>12</sub>(Fe<sup>3+</sup>,Al)<sub>2</sub>(As<sup>3+</sup>O<sub>3</sub>)(As<sup>5+</sup>O<sub>4</sub>)<sub>2</sub>(OH)<sub>23</sub> என்ற வாய்பாட்டால் விவரிக்கப்படும் ஒரு வகை கனிமமாகும் . கனிமவியல் உலகில் ஆர்சனைட்டு மற்றும் ஆர்சனேட்டு இரண்டும் கலந்த அபூர்வமான கனிமமாக இது கருதப்படுகிறது. எமட்டோலைட்டு கனிமத்தின் விகிதவியல் அளவுகளை ஒத்த கனிமம் அராகைட்டு ஆகும். சுவீடன் நாட்டிலுள்ள பிரபலமான சுரங்கப்பகுதியான லேங்பான் மாங்கனீசு பாறைப் படிவுப்பகுதியிலிருந்து கிடைக்கக் கூடிய அபூர்வமான கனிமங்களில் இதுவும் ஒன்றாகும். கிராய்சுலைட்டு, மக்கோவெர்னைட்டு என்பவை ஆர்சனைட்டு மற்றும் துத்தநாகம் இரண்டையும் உள்ளடக்கிய பிற கனிமங்களாகும் .  
பன்னாட்டு கனிமவியல் சங்கம் அராகைட்டு கனிமத்தை Ark)Bss Msy என்ற குறியீட்டால் அடையாளப்படுத்துகிறது.
# திருவேங்கடம் வட்டம்

**திருவேங்கடம் வட்டம்**, தமிழ்நாட்டின் திருநெல்வேலி மாவட்டத்தின் பகுதிகளைக் கொண்டு புதிதாக நிறுவப்பட்ட தென்காசி மாவட்டத்தின் 8 வருவாய் வட்டங்களில் ஒன்றாகும்.இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் திருவேங்கடத்தில் உள்ளது.  
இவ்வட்டத்தில் *கரிசல்குளம்* , *திருவேங்கடம்* மற்றும் *பழங்கோட்டை* என 3 உள்வட்டங்களும், 41 வருவாய் கிராமங்களும் உள்ளது.  
இவ்வட்டத்தில் குருவிகுளம் ஊராட்சி ஒன்றியம் அமைந்துள்ளது.
# மானூர் வட்டம்

**மானூர் வட்டம்**, தமிழ்நாட்டின் திருநெல்வேலி மாவட்டத்தின் 8 வருவாய் வட்டங்களில் ஒன்றாகும். இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் மானூரில் உள்ளது. இவ்வட்டத்தில் மானூர் ஊராட்சி ஒன்றியம் உள்ளது.  
இவ்வட்டத்தில் மானூர், வன்னிக்கோனந்தல் மற்றும் தாழையூத்து என 3 உள்வட்டகளும், 66 வருவாய் கிராமங்களும் உள்ளது.
# சேரன்மாதேவி வட்டம்

**சேரன்மாதேவி வட்டம்**, தமிழ்நாட்டின் திருநெல்வேலி மாவட்டத்தின் 8 வருவாய் வட்டங்களில் ஒன்றாகும். இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் சேரன்மாதேவியில் உள்ளது.  
இவ்வட்டத்தில் முக்கூடல், சேரன்மாதேவி, மேலச்சேவல் மற்றும் பாப்பாக்குடி என 4 உள்வட்டங்களும், 51 வருவாய் கிராமங்களும் உள்ளது. இவ்வட்டத்தில் சேரன்மாதேவி ஊராட்சி ஒன்றியம் உள்ளது.
# இந்தோ சரசனிக் பாணி

<includeonly></includeonly>
**இந்தோ சாரசெனிக் கட்டடக்கலை** (**Indo-Saracenic** இது **Indo-Gothic**, **Mughal-Gothic**, **Neo-Mughal**, **Hindoo style** என்றும் அழைக்கப்படுகிறது) என்பது 19 ஆம் நூற்றாண்டின் பிற்பகுதியில், பிரித்தானிய பேரரசில் குறிப்பாக பிரித்தானிய இந்தியாவிலும், சுதேச சமஸ்தானங்களில் பொது மற்றும் அரசு கட்டிடங்களைக் கட்ட பிரித்தானிய கட்டிடக்கலைஞர்களால் பயன்படுத்தப்பட ஒரு கட்டிடக்கலை பாணியாகும். இது இந்திய-இஸ்லாமியக் கட்டிடக்கலை, குறிப்பாக முகலாயக் கட்டிடக்கலை, பிரித்தானிய இந்திய பாரம்பரிய பாணி, சிலசமயம் கொஞ்சம், இந்துக் கோயில் கட்டிடக்கலை ஆகியவற்றின் அலங்கார கூறுகளைக் கொண்டு உருவானது. கட்டிடங்களின் அடிப்படை அமைப்பு மற்றும் கட்டமைப்பு போன்றவையானது சமகால கட்டடங்களில் பயன்படுத்தப்பட்ட, அதாவது கோதிக் மறுமலர்ச்சி மற்றும் நியோ-கிளாசிக் போன்றவற்றுடன் குறிப்பிட்ட அளவு இந்திய அம்சங்கள் மற்றும் அலங்காரம் ஆகியவற்றைக் கொண்டதாக இருந்தது. சாரசென் என்பது மத்திய கிழக்கிலும் வடக்கு ஆப்பிரிக்காவிலும் உள்ள அரபு மொழி பேசும் முசுலிம் மக்களைக் குறிக்க இடைக்காலத்தில் ஐரோப்பாவில் பயன்படுத்தப்பட்ட ஒரு சொற்பதமாகும்.  
இந்த பாணியானது இந்திய கட்டிடங்களை சித்தரித்த மேற்கத்திய ஓவியங்களைக் கொண்டு 1795 ஆம் ஆண்டில் இருந்து வந்தது. குறிப்பாக வில்லியம் ஹோட்ஜஸ் மற்றும் டேனெல் இரட்டையர்கள் (வில்லியம் டானியல் மற்றும் அவரது மாமா தாமஸ் டேனெல்) போன்றவர்களின் ஓவியங்களில் இருந்து. இந்தோ சாரசெனிக் கட்டடக்கலையில் கட்டி முடிக்கப்பட்ட முதல் கட்டடம் சென்னையில் 1768இல் கட்டி முடிக்கப்பட்ட சேப்பாக்கம் அரண்மனை ஆகும். பிரித்தானிய இந்தியாவின் முக்கிய மையங்களாக இருந்த சென்னை, மும்பை, கொல்கத்தா ஆகியவை நகரங்களில் இந்த பாணியிலான பல கட்டிடங்களைக் கொண்டுள்ளன, ஆனால் கொல்கத்தா ஐரோப்பிய நியோ-கிளாசிக்கல் பாணியின் கோட்டையாக இருந்தது. இதில்பெரும்பாலான பெரிய கட்டிடங்கள் பாரம்பரிய கட்டடங்கள் என்ற வகைப்பாட்டில், இந்தியத் தொல்லியல் துறையால் பாதுகாக்கப்படுகின்றன.
# சதக்கத்துல்லா அப்பா கல்லூரி

**சதக்கத்துல்லாஹ் அப்பா கல்லூரி** (Sadakathullah Appa College) என்பது இந்தியாவின், தமிழ்நாடு மாநிலத்தில், திருநெல்வேலி மாவட்டம், பாளையங்கோட்டையில் அமைந்துள்ள அரசு உதவிபெறும் ஒரு கலை மற்றும் அறிவியல் கல்லூரி ஆகும். இக்கல்லூரியானது 1971 ஆம் ஆண்டு நிறுவப்பட்டது. இக்கல்லூரி மனோன்மணியம் சுந்தரனார் பல்கலைக்கழகத்துடன் இணைக்கப்பட்டுள்ளது.
# சதக்கத்துல்லா அப்பா கல்லூரி

## வரலாறு

திருநெல்வேலி மாவட்டத்தில் கணிசமான இஸ்லாமிய மக்கள் வசிக்கின்றனர். இவர்களின் உயர்படிப்பிற்காக, இஸ்லாம் மக்களின் அர்ப்பணிப்பு மற்றும் முயற்சியின் காரணமாக, புகழ்பெற்ற அரபு அறிஞரான சதக்கத்துல்லாஹ் அப்பாஎன்பவர் பெயரில் இக்கல்லூரியானது, 1971 ஆம் ஆண்டில் தொடங்கப்பட்டது. இக்கல்லூரியின் குறிக்கோள் "இறைவா, எனக்கு அருளும் ஞானமும்தருவாயக" என்பதாகும். இக்கல்லூரியானது 40 ஏக்கர் பரப்பளவில் கட்டப்பட்டு சதக்கத்துல்லாஹ் அப்பா கல்விச் சங்கத்தால் இயங்குகிறது. முதலில் மதுரை காமராஜர் பல்கலைக்கழகத்துடன் 20 ஆண்டுகளாக இணைக்கப்பட்டது. பின்னர் 1990 ஆம் ஆண்டில் திருநெல்வேலியில் மனோன்மணியம் சுந்தரனார் பல்கலைக்கழகம் உருவாகியபோது இப்பல்கலைக்கழக வரம்பின்கீழ் இணைக்கப்பட்டது.
# சதக்கத்துல்லா அப்பா கல்லூரி

## துறைகள்

**அறிவியல்**  
- இயற்பியல் துறை
- வேதியியல் துறை
- கணிதத்துறை
<blockquote>இக் கல்லுாியில் கணிதத்துறை 1972 ஆம் ஆண்டு முதன் முதலாக தொடங்கப்பட்டது. மாணவ மாணவிகளின் கணிதத்தின் மேல் கொண்ட ஆர்வத்தின் காரணமாக 2007-2008 ஆம் ஆண்டு இத்துறையில் முதுகலை கணிதம் ஆரம்பம் செய்யப்பட்டது. </blockquote>  
- விலங்கியல்துறை  
<blockquote>விலங்கியல் துறை 1973ஆம் ஆண்டு 48 மாணவர்களுடன் தொடங்கப்பட்டது. பட்டப்படிப்பை தவிர, பட்டு வளர்ச்சியில் சான்றிதழ், பட்டயம் மற்றும் மேம்பட்ட பட்டயப் படிப்புகளும் இத்துறையில் வழங்கப்படுகின்றன.  
துறை மிகவும் உற்சாகமான மற்றும் அர்ப்பணிப்புள்ள ஆசிரியர்களைக் கொண்டுசெயல்பட்டு வருகிறது மேலும் பயன்பாட்டு ஊட்டச்சத்து மற்றும் பொது சுகாதாரம் மற்றும் தாவரவியல் ஆகிய பாடங்களையும் இணை பாடங்களாக இத்துறை வழங்கிவருகிறது.  
இத்துறை 2017-2018 ஆம் கல்வியாண்டு முதல் முதுகலை விலங்கியல் பாடங்களை வழங்கும் முதுகலை துறையாக 2017 ஆம் ஆண்டில் முதுகலை துறையாக தரம் உயர்த்தப்பட்டது.</blockquote>
- கணினி அறிவியல் துறை
- நுண்ணுயிரியல் துறை
- உடற்கல்வி துறை
- வாழ்க்கை அறிவியல்துறை
- ஊட்டச்சத்து மற்றும் *மருத்துவ* பத்தியம் துறை  
**கலை மற்றும் வணிகம்**  
- **தமிழ் துறை**
- **அரபி துறை**
- ஆங்கிலத் துறை
- வரலாற்று துறை
- பொருளியல் துறை
- வணிகவியல் துறை
- வணிக நிர்வாகவியல் துறை
- வணிகவியல் துறை (நிதியியல்)
- வணிகவியல் துறை (ஹனர்ச்)
# ஆர்சனைடு கனிமம்

**ஆர்சனைடு கனிமம்** *(Arsenide mineral)* என்பது ஆர்சனைடை அதனுடைய பிரதான எதிர்மின் அயனியாக கொண்டிருக்கும் வகை கனிமமாகும். கனிமங்களை வகைப்படுத்தும் தனா மற்றும் சிட்ருன்சு திட்டம் இரண்டும் ஆர்சனைடுகளை சல்பைடு தொகுதிகளில் சேர்த்து குழுவாக்குகின்றன .
# ஆர்சனைடு கனிமம்

## எடுத்துக்காட்டுகள்

- அல்கோடோனைட்டு
- தோமெய்கைட்டு
- லோயில்லிங்கைட்டு - FeAs<sub>2</sub>
- நிக்கெலின் - NiAs
- ராம்மெல்சுபெர்கைட்டு - NiAs<sub>2</sub>
- சாப்லோரைட்டு - (Co,Fe)As<sub>2</sub>
- சிகுட்டருடைட்டு - (Co,Ni)As<sub>3</sub>
- சிபெரிலைட்டு - PtAs<sub>2</sub>
# கயத்தாறு புனித ஆரோக்கிய அன்னை ஆலயம்

**தூத்துக்குடி மாவட்டத்தில் உள்ள புதுமை நகர் கயத்தாறு புனித ஆரோக்கிய அன்னையின் திருத்தல வரலாறு **  
தென் தமிழ்நாட்டின் வரலாற்றில் சரித்திர முக்கியத்துவம் வாய்ந்த புகழ்மிக்க கத்தோலிக்க திருச்சபைகளில் ஒன்றான கயத்தாறு புதுமை புனித ஆரோக்கிய அன்னை ஆலயம் 113 ஆண்டுகளை தழுவி நிற்கிறது.  
1898 ம் ஆண்டு நிறுவப்பட்டுள்ளது.  
ஆலயத்தின் அருகில் மாதாவின் புதுமை கிணறு உள்ளது. ஆரம்பத்தில் சிறிய கோவிலாக இருந்தது.  
பின்னர் நெருக்கடி காரணமாக 1998 ஆம் ஆண்டு ஊர்மக்கள் உதவியோடு அப்போதைய பங்குத்தந்தை ம. சார்லஸ் அடிகளாரின் முழு முயற்சியோடும் 2000 ஆம் ஆண்டு புதிய கோபுர கோவிலாக எழுப்பட்டது.  
ஆலயம் 110 அடி நீளம் 41 அடி அகலம் 90 அடி உயரத்திலும் கோபுரம் கட்டப்பட்டுள்ளது.  
கோபுரத்தின் அருகில் கடலில் கப்பல் மிதந்து வருவது போல் மாதா வந்து புயலை அடக்கியவாறு காட்சியாளிப்பது போல் ஆலயம் கட்டப்பட்டு 2001 ஆம் ஆண்டு மே மாதம் 13 ஆம் தேதி திறக்கப்பட்டது.  
ஒவ்வொரு ஆண்டும் மே மாதம் 13 தேதி  ஆலய திறப்பு விழா அன்று அன்னதானம் வழங்கி கொண்டாடப்படுகிறது.  
அன்னையின் பிறந்தநாள் பெருவிழா ஒவ்வொறும் ஆண்டும் ஆகஸ்ட் 30 ஆம் தேதி கொடியேற்றத்துடன் தொடங்கி
செப்டம்பர் 8 தேதி வரை 10 நாட்கள்
வெகு விமரிசையாக திருவிழா நடைபெறும்.  
செப்டம்பர் 7 தேதி 9 ஆம் திருநாள் மாலை சிறப்புதிருப்பலியும் வாணவேடிக்கையுடன் கூடிய அதிதூதர்மிக்கேலல்யார், புனித செபஸ்தியார், புனித அந்தோணியார், புனித சவேரியாரின் சொருபங்கள் தாங்கிய சிறப்பாக நடைபெறும்.  
செப்டம்பர் 8 தேதி பத்தாம் திருவிழா அதிகாலை ஆயர்களின் ஆடம்பர கூட்டு திருப்பலியுடன் 35 அடி உயரமுள்ள வெள்ளிதேரில் ஆரோக்கிய தாய் அமர்ந்து புதுமை நகரின் வீதிகளில் வலம் வந்து மக்களுக்கு எண்ணற்ற வரங்களை அள்ளித்தருகிறாள்.  
மாலை தேர்நிலையை வந்தடைந்ததும் கொடியிறக்கப்பட்டு திருவிழா இனிதே நிறைவடைகிறது.  
தமிழகத்தின் அனைத்து மாவட்டங்களிலும் இருந்து கயத்தாறுக்கு பேருந்து வசதிகள் உள்ளது.  
திருநெல்வேலி செல்லும் வழியில் கோவில்ப்பட்டிக்கு அடுத்து அமைந்துள்ளது.
# மானுவேலா காம்பனெல்லி

**மானுவேலா கம்பனெல்லி** *(Manuela Campanelli)* (பிறப்பு: சுவிட்சர்லாந்து) உரெசெசுட்டர் தொழில்நுட்ப நிறுவனத்தில் கணிதவியல் பள்ளியிலும் வானியற்பியல், தொழில்நுட்பவியல் திட்ட்த்திலும் பேராசிரியராக உள்ளார். மேலும், இவர் இங்குள்ள கணிப்புச் சார்பியலும் ஈர்ப்பியலும் மையத்தின் இயக்குநராகவும் உள்ளார். இவரது ஆய்வு கருந்துளைகளின் வானியற்பியலிலும் ஈர்ப்பு அலைகளிலும் குவிந்துள்ளது. இவர் 2009 இல் அமெரிக்க இயற்பியல் கழகத்தின் ஆய்வுறுப்பினர் ஆனார்.
# மானுவேலா காம்பனெல்லி

## வாழ்க்கை

இவர் சுவிட்சர்லாந்தில் பிறந்தார். பின்னர், தன் 14 ஆம் அகவையில் குடும்பத்தோடு இத்தாலிக்குப் புலம்பெயர்ந்தார். இவர் 1991 இல் இத்தாலி, பெரூகியா பல்கலைக்கழகத்தில் பயன்முறைக் கணிதவியலில் இலவல் பட்டம் பெற்றார். மேலும் 1996 இல் சுவிட்சர்லாந்தில் உள்ள பெர்ன் பல்கலைக்கழகத்தில் கோட்பாட்டு இயற்பியலில் முனைவர் பட்டம் பெற்றார். பின்னர், இவர் உட்டா பல்கலைக்கழகத்துக்கும் செருமனியில் உள்ல மாக்சு பிளாங்க் நிறுவனத்துக்கும் மாறினார். இங்கு இவர் மீக்கணினி ஒப்புருவாக்கத்தைப் பயன்படுத்தி கருந்துளைகளின் இணைவை ஆய்வு செய்தார்.  
பிரவுன்வில்லி டெக்சாசு பல்கலைக்கழகத்தில் ஐந்தாண்டுகள் பணிபுரிந்ததும், காம்பனெல்லி உரோசெசுட்டர் தொழில்நுட்ப நிறுவனத்தில் 2007 இல் சேர்ந்தார்.
# விக்கிப்பீடியா:தொழிற்கலைகள் ஆவணப்படுத்தல்/பன் தொழில்

## செயலாக்கம்

- பயிரிடல்
- வெட்டல் (ஒவ்வொரு 3 மாதமமும்)
- காயவிடல் (3 - 4 நாட்கள்)
- தரம் பிரித்தல்
- சாயம் போடுதல் (தண்ணியை கொதிக்க வைத்து, சாயம்போட்டு, 1 நாள் காயப்போடுதல்)
- பதப்படுத்தல்
- இழைத்தல்/பின்னல்
# அன்னா வாட்சு

**அன்னா வாட்சு** *(Anna Watts)* ஆம்ஸ்டர்டேம் பல்கலைக்கழகத்தல் ஒரு வானியற்பியல் இணைப்பேராசிரியர் ஆவார். இவர் நொதுமி விண்மீன்களையும் அவற்றின் வெப்ப அணுக்கரு வெடிப்புகளைப் பற்ரியும் ஆய்வு செய்கிறார்.
# அன்னா வாட்சு

## கல்வி

வாட்சு பிராடுபோர்டு மகளிர் இலக்கணப் பள்ளீயில் படித்தார். இவர் ஆக்சுபோர்டு மெர்ட்டன் கல்லூரியில் இயற்பியல் படித்து, 1995 இல் முதல் வகுப்பில் இளவல் பட்டம் பெற்றார். இவர் பிரித்தானியத் தற்காப்பு அமைச்சகப் பட்ட மாணவர் திட்டத்தில் சேர்ந்து ஐந்தாண்டுகள் பணிபுரிந்தார்.
# அன்னா வாட்சு

## வாழ்க்கைப்பணி

முனைவர் பட்டம் முடித்த பிறகு, வாழ்சிங்டன் டி.சி சென்று, இவர் கோடார்டு விண்வெளி பறப்பு மையத்தில் முதுமுனைவர் ஆய்வாளராகச் சேர்ந்தார். பிரகு இவர் மூனிச்சில் உள்ள மாக்சு பிளாங்க் வனியற்பியல் நிறுவன ஆய்வுநல்கையைப் பெற்றார். இவர் 2008 இல் அந்தோனி பென்னகோயக் நிறுவனத்தில் சேர்ந்தார். இவரது ஆய்வு கோட்பாட்டு இயற்பியல், வானியற்பியல் அகிய இருபுலங்களின் இடைமுகத்தில் அமைகிறது. இவர் தோடு சுட்டிரோமேயருடன் இணைந்து நொதுமி விண்மீன்களின் உள்மறைந்த கட்டமைப்பை இனங்கண்டுள்ளார்; இதன் ஒரு 1.6 கிமீ முகட்டுப் பொருளின் ஒரு தேக்கண்டி 10 மில்லியன் டன்கள் ஆக அமைவதை அறிந்துள்ளார். இவர் 2014 இல் நொதுமி விண்மீன் வெடிப்புகளின் இயற்பியலை ஆய்வதற்காக 1.5 மில்லியன் பவுண்டுகள் ERC தொடக்க நல்கையாகப் பெற்றார்.  
இவர் எதிர்கால உயர் ஆற்றல் தொலைநோக்கி உருவாக்க ஆய்வில் ஈடுபட்டுள்ளார். சீன-ஐரோப்பிய X-கதிர் நேர அமைவு, முனைவளவியல் மேம்பாட்டு இல்க்குத் திட்ட்த்தில் இவர் அடர்ப்ருள் அறிவியல் பணிக்குழுவின் தலைவர் ஆவார். இவர் வானியலுக்கான நெதர்லந்து ஆராய்ச்சிப் பள்ளியின் நோவா வலையமைப்பு 3 இன் தலைவர் ஆவார். இவர் ஐரோப்பிய றிவியல் தொழில்நுட்ப் கூட்டுறவுக் குழுவில் உள்ளார். வாட்சு டைம்சு உயர்கல்வி, வைசு ஆகிய இதழ்களில் தன் கட்டுரைப் பங்களிப்புகளைச் செலுத்தியுள்ளார்.
# விக்கிப்பீடியா:Statistics/weekly/2-Sep-2018
| 225 | 157.51.131.191 | 0 | 1 | 0 | 0 | 0 | 0 | 0 | 1 | 81 |  |
| 226 | 42.111.131.121 | 0 | 1 | 0 | 0 | 0 | 0 | 0 | 1 | 0 |  |
| 227 | 106.208.91.198 | 0 | 1 | 0 | 0 | 0 | 0 | 0 | 1 | 24 |  |
| 228 | Kirito | 0 | 0 | 0 | 0 | 0 | 0 | 1 | 1 | 0 |  |
| 229 | 157.51.84.171 | 0 | 0 | 0 | 0 | 0 | 0 | 1 | 1 | 0 |  |
| 230 | 2405:204:7207:F33E:4508:58A8:E4B:29CC | 0 | 0 | 0 | 0 | 0 | 0 | 1 | 1 | 0 |  |
| 231 | கார்த்திக் குருசாமி | 0 | 1 | 0 | 0 | 0 | 0 | 0 | 1 | 108 |  |
| 232 | 2601:CF:8200:2386:CD4C:D501:CE0B:7D08 | 0 | 1 | 0 | 0 | 0 | 0 | 0 | 1 | 0 |  |
| 233 | 27.62.109.124 | 0 | 1 | 0 | 0 | 0 | 0 | 0 | 1 | 0 |  |
| 234 | 2409:4072:6097:299E:D241:C75C:34CC:B098 | 0 | 1 | 0 | 0 | 0 | 0 | 0 | 1 | 14 |  |
| 235 | Subha.venkatesh | 0 | 1 | 0 | 0 | 0 | 0 | 0 | 1 | 0 |  |
| 236 | Vickygayathri | 0 | 0 | 0 | 0 | 0 | 0 | 1 | 1 | 0 |  |
| 237 | 122.174.131.105 | 0 | 1 | 0 | 0 | 0 | 0 | 0 | 1 | 592 |  |
| 238 | 2405:204:724D:D05C:7FE1:62EF:2809:699B | 0 | 0 | 0 | 0 | 0 | 0 | 1 | 1 | 0 |  |
| 239 | 2405:204:7082:EF24:B14F:C49E:82A4:FFD | 0 | 1 | 0 | 0 | 0 | 0 | 0 | 1 | 0 |  |
| 240 | Rajakvk | 0 | 1 | 0 | 0 | 0 | 0 | 0 | 1 | 459 |  |
| 241 | 2409:4042:240C:EFFC:84D1:ACFA:7D49:CFE0 | 0 | 1 | 0 | 0 | 0 | 0 | 0 | 1 | 35 | } |
# அழகர் அணை திட்டம்

**அழகர் அணை திட்டம்** என்பது இந்திய மாநிலம் தமிழ்நாட்டின் விருதுநகர் மாவட்டத்திற்கு பரிந்துரை செய்யப்பட்டு வரும் அணைத் திட்டமாகும். 2018 ஆம் ஆண்டு ஆகத்து மாதம் வரை பரிந்துரை நிலையிலேயே இத்திட்டம் இருந்தது.
# அழகர் அணை திட்டம்

## காலக்கோடு

1929 - அழகர் அணைக்கான கோரிக்கை முதன்முதலாக எழுப்பப்பட்டது.  
1949 - மழை மறைவுப் பகுதியான அப்போதைய இராமநாதபுர வட்டார விவசாயிகளை பொதுப் பணித் துறை அமைச்சர் பக்தவத்சலம் சந்தித்தார். வைகை ஆற்று நீரை சுரங்கப் பாதை அமைத்து கொண்டு வருவது குறித்து விவாதித்து அழகர் அணை திட்டம் நிறைவேற்றப்படும் என அப்போது உறுதிமொழி அளிக்கப்பட்டது.
# அழகர் அணை திட்டம்

## மாவட்ட மக்களின் முன்னெடுப்புகள்

2018 - 27 ஆகத்து 2018 அன்று, 'அழகர் அணை திட்டத்தை நிறைவேற்ற வேண்டும்' எனக் கோரி 10,000 பேர் கையெழுத்திட்ட மனுவை விருதுநகர் மாவட்ட ஆட்சியரிடம் விவசாய சங்கத்தினர் அளித்தனர்.
# பன்புல் தொழில்

**பன்புல் தொழில்** என்பது பன் புல்லை முதன்மை மூலப் பொருளாகக் கொண்டு முன்னெடுக்கப்படும் ஒரு கைத்தொழில் ஆகும்.
# பன்புல் தொழில்

## நடைபெறும் இடங்கள்

இலங்கையில், கிழக்கு மாகாணத்தில் பன்புல் தொழில் ஒரு முக்கிய தொழிலாக உள்ளது. வாழைச்சேனை, நாவற்குடா, தாழங்குடா, குருக்கள்மடம், செட்டிப்பாளையம், களுதாவளை, ஒந்தாச்சி மடம், கல்லாறு, காத்தான்குடி, ஒல்லிக்குளம், காங்கேயனோடை, பாலமுனை, பூனொச்சிமுனை, ஏறாவூர், மீராவோடை, செம்மண் ஓடை, காவத்த முனை உட்பட்ட ஊர்களில் இத் தொழில் மேற்கொள்ளப்படுகின்றது. காலி, களுத்துறை, கம்பஹா, இரத்தினபுரி ஆகிய இலங்கையின் பிற பிரதேசங்களிலும் இத் தொழில் சிறு சிறு அளவில் காணப்படுகிறது.
# பன்புல் தொழில்

## மூலப் பொருட்கள்

பன்புல் தொழிற்கு முதன்மை மூலப் பொருள் பன்புல்லே ஆகும். பன்புல் அண்மைக் காலங்களில் கோழிச்சாயம் பயன்படுத்தி சாயம் போடப்படுகிறது. பாரம்பரிய முறையில் பல்வேறு தாவர சாயங்களைப் பயன்படுத்தி சாமயம் போடுவர். சாயமும், நீரும் இதற்குத் தேவை.
# பன்புல் தொழில்

## கருவிகள்

- பருத்தி மனை
- கத்தி
# பன்புல் தொழில்

## உற்பத்திப் பொருட்கள்

பன்புல்லின் முதன்மை உற்பத்திப் பொருள் பல வடிவமைப்புக்கள், அளவுகளில், பயன்பாட்டுக்காக செய்யப்படும் பன்புல் பாய்கள் ஆகும். அவை ஐந்து வகைப்படும். அவையானவை:
- இழைப்புப்/பின்னல் பாய்
- பிணிப் பாய்
- காதுப் பாய்,
- கரைப் பாய்
- கல்யாணப் பாய்  
பாய்களைத் தவிர பின்வரும் உற்பத்திப் பொருட்களும் பன்புல்லை மூலமாகக் கொண்டு செய்யப்படுகின்றன.
- அச்சுத் தொப்பி
- சிறு பெட்டி
- கூடை
- தோட்டப் பை
- அகப்பை சொருகி
- காலணி
- காசுப்பை
# பன்புல் தொழில்

## செயலாக்கம்

### பயிரிடலும் வெட்டலும்

நெற் செய்கை போன்று பன் புல் பயிரிடப்படுகிறது. பன்புல் கிழங்கில் இருந்து வளரும். கிழங்கில் இருந்து முதலில் வளரும் போது 6 மாதம் அளவில் வெட்டப்படக் கூடியது. அதன் பின் ஒவ்வொரு 3 மாதங்களுக்கு ஒருமுறையும் வெட்டப்படக் கூடியது. வெட்டியபின், குட்டிகளில் இருந்து பன் புல் மீண்டும் வளர்ந்துவிடும்.  
பன்புல் 6 அடி வரை வளரக் கூடியது.
# பன்புல் தொழில்

## செயலாக்கம்

### காயவிடல்

வெட்டப்பட்ட பின்பு பன்புல் 3 - 4 நாட்கள் வெய்யிலில் காயப்போடப்பட்டு கட்டுக்களாக கட்டப்படுகின்றது.
# பன்புல் தொழில்

## செயலாக்கம்

### தரம் பிரித்தல்

பன்புல்லில் அகலம், நீளம், நிறம் கொண்டு தரம் பிரிக்கப்படுகிறது.
# பன்புல் தொழில்

## செயலாக்கம்

### சாயம் போடுதல்

பன்புல்லின் நிறம் குன்றிவை வேறு நிறத்துக்கு சாயம்போட தெரிவு செய்யப்படுகின்றன. அண்மைக் காலங்களில் கோழிச்சாயத்தைப் பயன்படுத்தி பச்சை, ஊதா போன்ற நிறங்களில் சாயம்போடப்படுகிறது. சாயம்போட, தண்ணீரைக் கொதிக்க வைத்து அதில் பன்புல்லை இட்டு, எடுத்து ஒரு நாள் வெய்யிலில் காயப் போடுவர்.
# பன்புல் தொழில்

## செயலாக்கம்

### பதப்படுத்தல்

இவ்வாறு சாயம் போடப்பட்ட போடப்படாத பன்புற்களை பருத்தி மனையினைப் பயன்படுத்தி பதப்படுத்துவார்கள்.
# பன்புல் தொழில்

## செயலாக்கம்

### இழைத்தல்/பின்னல்

இழைத்தல் மற்றும் பின்னல் முறையின் ஊடாகவே பாய், பை, தொப்பி உட்பட்ட பல உற்பத்திப் பொருட்கள் உருவாக்கப்படுகின்றன. சிலவற்றைப் பின்னும் போது அச்சுப் பயன்படுத்தியும் அதன் வடிவை அமைக்கிறார்கள். இழைத்தல் மற்றும் பின்னல் தோரணங்கள் பல வகை உண்டு. உயர்ந்த திறன் கொண்ட கலைஞர்கள் மிகவும் கலைவண்ணம் மிக்க பொருட்களை உருவாக்க வல்லவர்கள்.
# மங்களமேடு

**மங்களமேடு** என்பது தேவையூர் ஊராட்சிக்குட்பட்ட சிறு கிராமமாகும்; தமிழ்நாட்டின் பெரம்பலூர் மாவட்டத்தில் உள்ள வேப்பந்தட்டை வட்டாரத்தில் திருச்சி – சென்னை தேசிய நெடுஞ்சாலை NH 45-இல் அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும், பெரம்பலூர் மக்களவைத் தொகுதிக்கும் உட்பட்டதாகும்.  
இப்பகுதிக்கான காவல் நிலையம் மற்றும் துணை மின் நிலையமும் இவ்வூரில் அமைந்துள்ளது.
# 2018 ஆசிய விளையாட்டுப் போட்டிகளின் அட்டவணை

**2018 ஆசிய விளையாட்டுப் போட்டிகளின் அட்டவணை**
# மக்னீசியம் அசிட்டேட்டு

**மக்னீசியம் அசிட்டேட்டு** *(Magnesium acetate)* என்பது Mg(C<sub>2</sub>H<sub>3</sub>O<sub>2</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இம்மூலக்கூற்று வாய்ப்பாடு நீரிலி வடிவ மக்னீசியம் அசிட்டேட்டைக் குறிக்கிறது. நீரேற்று வடிவமானது மக்னீசியம் அசிட்டேட் நான்குநீரேற்று Mg(CH<sub>3</sub>COO)<sub>2</sub> • 4H<sub>2</sub>O. என்ற வாய்ப்பாட்டால் விவரிக்கப்படுகிறது. அசிட்டிக் அமிலத்தின் மக்னீசியம் உப்பாகக் கருதப்படும் இச்சேர்மத்தில் மக்னீசியம் 2+ என்ற ஆக்சிசனேற்ற நிலையில் உள்ளது . நீருறிஞ்சும் தன்மை கொண்ட மக்னீசியம் அசிட்டேட்டு சூடுபடுத்தினால் மக்னீசியம் ஆக்சைடாகச் சிதைவடைகிறது . பொதுவாக உயிரியல் வினைகளில் மக்னீசியத்தை வழங்கும் மூலமாக மக்னீசியம் அசிட்டேட்டு பயன்படுத்தப்படுகிறது .
# மக்னீசியம் அசிட்டேட்டு

## இயற்பியல் பண்புகள்

மக்னீசியம் அசிட்டேட்டு வெண்மை நிறத்துடன் நீருறிஞ்சும் படிகங்களாகத் தோற்றமளிக்கிறது. முகரும் போது அசிட்டிக் அமிலத்தின் மணத்துடனும் நீரில் கரையக்கூடியதாகவும் உள்ளது. நீரிய கரைசலாக இருக்கும் போது மக்னீசியம் அசிட்டேட்டின் pH நடுநிலையின் விளிம்பில் காரத்தின் பக்கம் இருக்கிறது.
# மக்னீசியம் அசிட்டேட்டு

## சேமிப்பு

இது மிகத்தீவிர நீருறிஞ்சி என்பதால் தண்ணீரிலிருந்து விலக்கி வைத்து சேகரிக்கப்பட வேண்டும். மேலும் இது வலுவான ஆக்சிசனேற்றிகளுடன் சேர்த்து வைக்கவும் பொருத்தமற்றதாகக் கருதப்படுகிறது. அதனால் அவற்றுடனும் கலக்கப்படாமல் இதைத் தனித்துச் சேகரிக்க வேண்டும்.
# மக்னீசியம் அசிட்டேட்டு

## தயாரிப்பு

மக்னீசியம் ஐதராக்சைடும் அசிட்டிக் அமிலமும் வினைபுரிவதால் மக்னீசியம் அசிட்டேட்டு உருவாகிறது  
:2 CH<sub>3</sub>COOH + Mg(OH)<sub>2</sub> → (CH<sub>3</sub>COO)<sub>2</sub>Mg + 2 H<sub>2</sub>O  
20 சதவிகிதம் அசிட்டிக் அமில கரைசல் கொண்ட காய்ச்சி வடிகட்டிய தண்ணீரில் மக்னீசியம் கார்பனேட்டு தொங்கலாக நிற்கிறது  
:2 CH<sub>3</sub>COOH + MgCO<sub>3</sub> → Mg(CH<sub>3</sub>COO)<sub>2</sub> + CO<sub>2</sub> + H<sub>2</sub>O.  
உலர் பென்சீனில் கரைந்திருக்கும் அசிட்டிக் அமிலத்துடன் தனிமநிலை மக்னீசியம் வினைபுரியும்போது மக்னீசியம் அசிட்டேட்டு ஒரு வாயுவின் வெளியேற்றத்துடன் உருவாகிறது. பெரும்பாலும் இவ்வாயு ஐதரசன் வாயுவாக இருக்கும்  
:Mg +2 CH<sub>3</sub>COOH → Mg(CH<sub>3</sub>COO)<sub>2</sub> + H<sub>2</sub>
# மக்னீசியம் அசிட்டேட்டு

## பயன்கள்

1881 ஆம் ஆண்டில் சார்லசு கிளாமண்டு கிளாமண்டு கூடை ஒன்றை கண்டுபிடித்தார், இது முதன் முதலில் கண்டுபிடிக்கப்பட்ட பயனுள்ள வாயுக்கூடைகளில் ஒன்றாகும். இந்த கண்டுபிடிப்பில் பயன்படுத்தப்படும் வேதிப்பொருட்களில் மக்னீசியம் அசிடேட்டு, மக்னீசியம் ஐதராக்சைடு மற்றும் நீர் ஆகியவை உள்ளடங்கும்.  
மக்னீசியம் அசிடேட்டு பொதுவாக மக்னீசிய மூலமாக அல்லது வேதியியல் பரிசோதனைகளில் அசிட்டேட்டு அயனியாகப் பயன்படுத்தப்படுகிறது. மக்னீசியம் அசிடேட்டு மற்றும் மக்னீசியம் நைட்ரேட்டு இரண்டையும் மூலக்கூற்று இயக்கவியல் தூண்டுதல்கள் மற்றும் பரப்பு இழுவிசை அளவீடுகள் ஆகியவற்றுக்குப் பயன்படுத்துதால் இதற்கு ஓர் எடுத்துக்காட்டு ஆகும். இப்பரிசோதனையில் மேற்பரப்பிற்கான நைட்ரேட்டு அயனிடன் ஒப்பிடுகையில் அசிட்டேட்டு அயனி வலுவான உறவைக் கொண்டிருந்ததாகவும் மற்றும் காற்று / திரவ இடைமுகத்திலிருந்து Mg2 + அயனி வலுவாக விலகி விடுவதாகவும் சோதனையை நிகழ்த்தியவர்கள் கண்டறிந்தனர். மேலும், நைட்ரேட்டு அயனிடன் ஒப்பிடுகையில் அசிட்டேட்டு அயனியுடன் மக்னீசியம் அயனி அதிக ஈர்ப்புடன் பிணைய முயல்வதையும் அவர்கள் கண்டறிந்தனர் .  
மெக்னீசியம் அசிடேட் மிகவும் பிரபலமான பயன்பாடுகளில் ஒன்று கால்சியம் மக்னீசியம் அசிடேட்டு (சி.எம்.ஏ) என்று அழைக்கப்படும் கலவையின் பயன்பாடு ஆகும். இது கால்சியம் அசிட்டேட்டு மற்றும் மெக்னீசியம் அசிடேட்டு ஆகியவற்றின் கலவையாகும். NaCl மற்றும் CaCl2 சேர்மங்களுக்கு மாற்றாக சுற்றுச்சூழலுக்கு அபாயமில்லாத சேர்மமாகக் இது கருதப்படுகிறது. சக்திவாய்ந்த SO2, NOx வாயுக்களுக்கு மாற்றாகவும் கால்சியம் மக்னீசியம் அசிட்டேட்டு பயன்படுகிறது. மற்றும் நிலக்கரி எரிப்பு முறைகளில் நச்சு துகள்களின் உமிழ்வை கட்டுப்படுத்த்தும் முகவராகவும் அமில மழைகளை குறைக்கிறது.
.
பிரைமேசு நொதியில் இணக்கமான மாற்றத்தை மக்னீசியம் அசிட்டேட்டு தோற்றுவிப்பதாக அறியப்படுகிறது. இச்சோதனையில் Mg(OAc)2, MnCl2, CaCl2, NaOAc, LiCl, MgSO4 மற்றும் MgCl2 ஆகிய அனைத்து சேர்மங்களும் பயன்படுத்தப்பட்டு ஒப்பிடப்பட்டன. மற்ற சேர்மங்களைக் காட்டிலும் பிரைமேசு நொதியுடன் மக்னீசியம் அசிட்டேட்டு மிகச்சிறந்த இணக்கத்தைக் கொண்டிருப்பதாக கண்டுபிடிக்கப்பட்டது .  
மக்னீசியம் அசிட்டேட்டை ஐதரசன் பெராக்சைடுடன் சேர்த்து பயன்படுத்தினால் இக்கலவை ஒரு பாக்டீரியா கொல்லியாகச் செயல்படுகிறது.
கரிமச் சேர்மங்களை சாம்பலாக்கி அதில் அதிக அல்லது குறைந்த அளவு இடம்பெறுள்ள புளோரினை பகுப்பாய்வு செய்யும் செயல்முறையில் மக்னீசியம் அசிட்டேட்டு மிக்க பயன் தருவதாக உள்ளது.
# மக்னீசியம் அசிட்டேட்டு

## பாதுகாப்பு

மக்னீசியம் அசிடேட்டு பயன்படுத்துவதற்கு ஒரு பாதுகாப்பான சேர்மமாகும். சுழியம் என்ற எண்மதிப்பை உடல்நல அபாய மதிப்பீட்டு எண்ணாக இதற்கு வழங்கியுள்ளார்கள். இருப்பினும் மம்னீசியம் அசிட்டேட்டைப் பயன்படுத்தும்போது எப்போதும் கையுறைகளும் பாதுகாப்பு கண்ணாடிகளும் அணிவது அவசியம் எனப் பரிந்துரைக்கப்படுகிறது. கண், தோல், உணவுப்பாதை உறுப்புகள், நுரையீரல் போன்ற உறுப்புகளில் படநேர்ந்தால் அப்பகுதிகளில் எரிச்சலும் தீங்கும் உண்டாகும்.
# அக்சாயிட்டு

**அக்சாயிட்டு** *(Aksaite)* என்பது (MgB<sub>6</sub>O<sub>7</sub>(OH)<sub>6</sub>]·2H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் கசக்கித்தான் நாட்டில் கிடைக்கிறது.  
பன்னாட்டு கனிமவியல் சங்கம் அக்சாயிட்டு கனிமத்தை Aks என்ற குறியீட்டால் அடையாளப்படுத்துகிறது.
# அக்சாயிட்டு

## வரலாறும் பெயர்க்காரணமும்

அக்சாய் என்ற இடத்தில் கண்டறியப்பட்டதால் இக்கனிமத்திற்கு அக்சாயிட்டு என்ற பெயர் சூட்டப்பட்டது.
1963 ஆம் ஆண்டு மேற்கு கசக்கித்தான் நாட்டிலுள்ள அக்-சாய் என்ற சமவெளியில் இக்கனிமம் கண்டறியப்பட்டது.
# ஜென்னி கிரீன்

**ஜென்னி கிரீன்** *(Jenny Greene)* (பிறப்பு: அக்தோபர் 9, 1978) ஓர் அமெரிக்க வானியற்பியலாளரும் பிரின்சுடன் பல்கலைக்கழகப் பேராசிரியரும் ஆவார். இவர் தனது மீப்பொருண்மைக் கருந்துளைகளுக்கும் அவை அமைந்த பால்வெளிகளின் ஆய்வுக்கும் பெயர்பெற்றவர்.  
கிரீன் 2000 இல் வானியலிலும் இயற்பியலிலும் யேல் பல்கலைக்கழகத்தில் இருந்து இளம் அறிவியல் பட்டம் பெற்றார். பிறகு இவர் வானியலில் முனைவர் பட்ட ஆய்வுக்கு ஆர்வார்டு பல்கலைக்கழகத்தில் சேர்ந்தார். இவரது முனைவர் பட்ட ஆய்வுரை *கருந்துளைகளின் வளர்ச்சி: முற்பாழ்மை வித்துகளில் இருந்து களச் சூழலாக்கம் வரை (The Growth of Black Holes: From Primordial Seeds to Local Demographics)* என்பதாகும். பிரின்சுடனில் முதுமுனைவர் ஆய்வுநல்கை பெற்றதும், ஆசுட்டினில் உள்ள யூ டியில் (UT Austin) ஓராண்டு வானியல் உதவிப் பேராசிரியராக இருந்தர். பீனர் 2011 இல் இருந்து வானியற்பியல் உதவிப் பேரசிரியராகப் பிரின்சுடனில் இருந்துவருகிறார்.  
இவரது ஆராய்ச்சி ஆர்வங்கள் கருந்துளைகளின் பொருண்மைகளை அளத்தல், மீப்பொருண்மைக் கருந்துளைகளுக்கும் தன் பால்வெளிகளூக்கும் உள்ள உறவு, பால்வெளிக் கருக்களின் விண்மீன், வளிம இயங்கியல், பால்வெளிக் கொத்துகளின் ஒளிவிரவல் ஆகியன் அடங்கும்.  
இவர் பிரின்சுடன் பல்கலைக்கழகத்தின் சிறைக் க்ல்விபயிற்ரல் குழுவின் தலைமையேற்றுவருகிறார்.
# ஜென்னி கிரீன்

## தகைமைகளும் விருதுகளும்

- ஆல்பிரெடு பி. சுலோவான் ஆய்வுநல்கை (2011)
- போக் பரிசு, ஆர்வார்டு பல்கலைக்கழக வானியல் துறை (2009)
- வானியலுக்கான ஆன்னி ஜம்ப் கெனான் விருது, AAS (2008)
- கார்னிகி பிரின்சுடன் ஆய்வுநல்கை (2006–2010)
- அபுள் ஆய்வுநல்கை (2006–2009)
- NSF பட்ட மாணவர் ஆராய்ச்சி நல்கை (2001–2003)
- கல்விபயிற்றல் தகைமைச் சான்றிதழ் (2002–2003)
- சம்மா கம் இலவுதே, யேல் பல்கலைக்கழகம் (2000)
- வானியலுக்கான ஜார்ஜ் பெக்வித் பரிசு, , யேல் பல்கலைக்கழகம (2000)
- பை பீட்டா கப்பா கழகம் (2000)
# அலார்சைட்டு

**அலார்சைட்டு** *(Alarsite)* என்பது AlAsO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் அலுமினியமும் ஆர்சனேட்டும் கலந்த கனிமமாகக் கருதப்படுகிறது. இக்கனிமங்களின் உட்கூறுகளை அடிப்படையாகக் கொண்டே பெயர் வருவிக்கப்பட்டுள்ளது. நொறுங்கக் கூடியதாகவும் நிறைவுறா படிக முகப்பும் கொண்ட மணிகளாக முக்கோணச் சீர்மையில் அலார்சைட்டு தோன்றுகிறது. 5 முதல் 5.5 என்ற மோவின் கடினத்தன்மை மதிப்பும் 3.32 என்ற ஒப்படர்த்தியும் கொண்டதாக இக்கனிமம் உள்ளது.நிறமற்றும் வெளிர் மஞ்சள் சாயலும் கொண்டு பகுதியாக ஒளி உமிழக்கூடிய பண்பைக் கொண்டுள்ளது. கண்ணாடி போன்ற பளபளப்பு கொண்ட இக்கனிமம் ஓரச்சு (+) உடன் ஒளிவிலகல் குறிப்பெண் nω = 1.596 மற்றும் nε = 1.608 அளவுகளை பெற்றுள்ளது.  
உருசியாவின் தூரக்கிழக்கு பிரதேசம், கம்சாத்கா பிரதேசம், டோல்பாச்சிக் எரிமலையில் உள்ள நீராவித் துளைகள் போன்ற இடங்களில் காணப்பட்டதாகத் தெரிவிக்கப்படுகிறது.பெதோட்டோவைட்டு, கிளியுசெவ்சிகைட்டு, லாமெரைட்டு, நபோகோயிட், அட்லாசோவைட்டு, லேங்பெய்னைட்டு, ஏமடைட்டு மற்றும் டெனோரைட்டு போன்ற கனிமங்களுடன் கலந்தும் அலார்சைட்டு காணப்படுகிறது என்ற குறியீட்டால் அடையாளப்படுத்துகிறது.
# நியா இமாரா

**நியா இமாரா** *(Nia Imara)* ஓர் அமெரிக்க வானியற்பியலாளரும் கலைஞரும் ஆவார். இவர் பெர்க்கேலி கலிபோர்னியா பல்கலைக்கழகத்தில் இயற்பியலில் முனைவர் பட்டம் பெற்ற முதல் ஆப்பிரிக்க அமெரிக்கப் பெண்மணியாவார்.
# நியா இமாரா

## கல்வி

இவர் சான்பிரான்சிசுகோ வளைகுடாப் பகுதியில் வளர்ந்தார். இவர் கென்யான் கல்லூரியில் சேர்ந்து கணிதவியலிலும் இயற்பியலிலும் இளவல் பட்டம் பெற்றார்.
# நியா இமாரா

## ஆராய்ச்சி

ஆர்வார்டு பல்கலைக்கழகத்தின் *வருங்காலப் புலத் தலைவர்கள்* நிகழ்ச்சியின் முதல் முதுமுனைவர் பட்ட ஆய்வாளரானார். இவர் 2017 இல் ஆர்வார்டு சுமித்சோனிய வானியற்பியல் மையத்தில் ஜான் ஆர்வார்டு தகைமை அறிவியல் ஆய்வாளராக அமர்த்தப்பட்டார். இவர் பால்வெளிப் பொருண்மையையும் உருவாக்க வீதங்களையும் தூசு வெப்பநிலைகளையும் இணைக்கும் கணிதவியல் படிமத்தை உருவாக்கினார்.
# நியா இமாரா

## முனைவான கலை ஈடுபாடும் செயல்பாடும்

இமாரா திரைச்சீலை நெய்வன ஓவியர். இவர் 2014 இல் முதல் காதல் எனும் சொந்தக் கலைக் காட்சியரங்கினைத் திறந்தார். இவர் ஓக்லாந்தில் 2015 இல் பல தொடர்கலைக்காட்சிகளை நடத்தி, அதனால் ஓக்லாந்துக் குடும்பங்களில் நிகழ்ந்த பாலினச் சமமை மேம்பாட்டை ஆய்வு செய்தார்.  
இவர் பாலின மேம்பாட்டுக்காகவும் ஆண்-பெண் பொதுக் கல்விக்காகவும் பாடுபட்டவர்.
# கிறித்தைன் ஜோன்சு போர்மன்

**கிறித்தைன் ஜோன்சு போர்மன்** *(Christine Jones Forman)* சுமித்சோனிய வானியற்பியல் மையத்தின் முதுநிலை வானியற்பியலாளர் ஆவார்.
# கிறித்தைன் ஜோன்சு போர்மன்

## கல்வியும் பணியும்

இவர் உயர்நிலைப் பள்ளியில் உரோசு கணிதவியல் நிகழ்ச்சியிலும் உயர்நிலைப் பள்ளியின் தகுதிவாய்ந்த மாணவருக்கன ஆர்னால்டு உரோசு கோடைக் கணிதவியல் நிகழ்ச்சியிலும் கலந்துகொண்டார். இவர் ஓகியோ மேற்கு கரோல்டன் உயர்நிலைப் பள்ளியில் தன் பள்ளிக் கல்வியை முடித்தார். பின்னர் மசாசூசட்டில் இருந்த கேம்பிரிட்ஜில் சேர்ந்து இங்கு இவர் ஆர்வார்டு பல்கலைக்கழகத்தில் இருந்து வானியற்பியலில் மூன்று பட்டங்களைப் பெற்றார்: இவற்ரில் இளங்கலைப் பட்டத்தை 1971 இலும் முதுகலைப் பட்டத்தை 1972 இலும் முனைவர் பட்டத்தை 1974 இலும் பெற்றார். இவர் மாணவராக இருந்தபோது வானியற்பியல் மையத்தில் முதுமுனைவர் ஆய்வாளராகவும் ஆர்வார்டு இளநிலை ஆய்வாளராகவும் விளங்கியுள்ளார். இவர்கள் இருவரும் "தொடக்கநிலைப் பால்வெளிகளின் of X-கதிர் உமிழ்வு ஆய்வில் நிகழ்த்திய முன்னோடி பணிகளுக்காக" 500 டாலர் பணமுடிப்பும் சான்றிதழும் பெற்றனர்.  
இவர் 2013 இல் சுமித்சோனிய நிறுவனத்தின் செயலாளரின் தகவுறு ஆராய்ச்சி விரிவுரைத் தகைமை 14 ஆம் விருதைப் பெற்றார்.
# கிறித்தைன் ஜோன்சு போர்மன்

## சொந்த வாழ்க்கை

இவர் வானியற்பியலாளராகிய பில் போர்மனை மணந்தார். இவர்களுக்கு ஜூலியா, டேனியல், மிராண்டா என மூன்று குழந்தைகள் உண்டு.
# சர்பானி பாசு

**சர்பானி பாசு** *(Sarbani Basu)* ஓர் இந்திய வானியற்பியலாளரும் யேல் பல்கலைக்கழகப் பேராசிரியரும் ஆவார். இவர் பல்கலைக்கழகங்களின் வானியல் ஆராய்ச்சிக் கழகக் குழும இயக்குநர்களில் ஒருவராவார். இவர் அமெரிக்க அறிவியல் மேம்பாட்டுக் கழக ஆய்வுறுப்பினர் ஆவார்.
# சர்பானி பாசு

## கல்வி

பாசு 1986 இல் சென்னை பல்கலைக்கழகத்தில் தன் இளவல் பட்டம் பெற்றுள்ளார். இவர் தன் பட்டமேற் படிப்பை பூனே சாவித்திரிபாய் பூலே பல்கலைக்கழகத்திலும் மும்பை பல்கலைக்கழகத்திலும் முடித்துள்ளார். இவர் முனைவர் பட்டத்தை 1993 இல் பெற்றுள்ளார். இவர் 1997 இல் பிரின்சுடன் பல்கலைக்கழகத்தில் உயராய்வு நிறுவன உறுப்பினராகச் சேர்ந்தார். இவர் 2000 இல் யேல் பல்கலைக்கழகத்தில் உதவிப் பேராசிரியராகச் சேர்ந்து 2005 இல் பேராசிரியர் ஆனார். சூரிய நடுக்கத் தலைக்கீழாக்கங்களைக் கண்காணித்து சூரியனுக்குள் நிகழும் செயல்முறைகளைத் தீர்மானிக்கிறார். இவர் ஒரு நூலில் சூரிய நடுக்கவியல் எனும் இயலை எழுதியுள்ளர். பாசு 200 அளவுக்கும் மேற்பட்ட சம வல்லுனர் மீள்பார்வையிட்ட ஆய்வுக் கட்டுரைகளை அறிவியல் ஆய்விதழ்களில் வெளியிட்டுள்ளார். இவரது உயர் சான்று சுட்டெண் 82 ஆகும்.  
பாசு 2015 இல் அமெரிக்க அறிவியல் மேம்பாட்டுக் கழக ஆய்வுறுப்பினராகத் தேர்வனார். இவர் 2017 இல் வில்லியம் சாளினுடன் இணைந்து *" வான் நடுக்கத் தரவு பகுப்பய்வு அடிப்படைகளும் நுட்பங்களும்"* எனும் கட்டுரையை வெளியிட்டார். இவர் அமெரிக்க வானியல் கழகத்தின் ஜார்ஜ் எல்லேரி ஏல் பரிசைச் சூரிய அகக் கட்டமைப்பு ஆய்வுப் பங்களிப்புகளுக்காக 2018 இல் பெற்றார். இவர் வர்ஜீனியாவில் நடந்த மூன்றாண்டுக்கு ஒருமுறை புவி-சூரியன் மாநாட்டின் விருதைப் பெற்றுள்ளார். இவர் பள்ளிகளுக்குச் சென்று தன் ஆராய்ச்சியைப் பற்றி இளைஞரோடு விவாதிக்கிறார்.
# ஒஸ்கார் சலெமர்

**ஒஸ்கார் சலெமர்** **Oskar Schlemmer** (பிறப்பு 4 செப்டம்பர் 1888 - இறப்பு 13 ஏப்ரல் 1943) என்பவர் ஒரு புகழ்பெற்ற ஜெர்மானிய ஓவியர், சிற்பி, வடிவமைப்பாளர் மற்றும் பாஹாஸ் பள்ளியில் நடனப் பயிற்சியாளர். 1923 ஆம் ஆண்டில் பாஹாஸ் பயிற்சி பள்ளியில் சிற்ப வடிவமைப்பில் மாஸ்டராக வேலை செய்தார். அப்போது தான் தனது புகழ்பெற்ற படைப்பான டிரியாடிசஸ் பாலட் என்பதை உருவாக்கினார். இதில் தற்கால புகழ்பெற்ற நடிகர்களை வடிவியல் சார்ந்த குறியீடுகளை கொண்டதாக அவர்களின் உடலமைப்பை உருவாக்கியிருப்பார். இதை அவர் "வடிவம் மற்றும் நிறத்தின் தொகுப்பு" என்றழைத்தார்.
# கருங்கழுத்துப் பாறு

**இந்திய கழுகு** (*சிப்சு இண்டிகசு*) என்பது இந்தியா, பாக்கித்தான் மற்றும் நேபாளத்தை பூர்வீகமாகக் கொண்ட ஒரு பழைய உலக கழுகு ஆகும். 2002ஆம் ஆண்டு முதல் பன்னாட்டு இயற்கைப் பாதுகாப்பு சங்கத்தின் செம்பட்டியலில் இது மிகவும் ஆபத்துக்கு உள்ளானதாக பறவையாக பட்டியலிடப்பட்டுள்ளது. ஏனெனில் இதனுடைய எண்ணிக்கை அதிகமாக குறைந்துள்ளது. இந்திய கழுகுகள் டைக்ளோஃபீனாக் இந்தஇனப்பறவைகளானதுமுதன்மையாக மத்திய மற்றும் தீபகற்ப இந்தியாவின் மலைப்பகுதிகளில்காணப்படுகிறது. வடக்குப்பகுதியில்இருந்தஒருபறவைஇனமானது (மெலிந்த அலகுகழுகு) இந்தப்பறவையின்ஒரு துணையினமாக கருதப்பட்டுவந்தது. இவைஇரண்டும்சேர்த்து**நீண்டஅலகுகழுகு** (long-billed vulture)என்றுஅழைக்கப்பட்டுவந்த நிலையில், தற்போதுஇவைஇரண்டும்வெவ்வேறு சிற்றினங்களாக கருதப்படுகின்றன.
# கருங்கழுத்துப் பாறு

## விளக்கம்

இந்திய கழுகு நடுத்தர அளவில் பருமனானது. இதன் உடல் மற்றும் மறைவான இறகுகள் வெளிர் நிறத்திலும், பறக்கும் இறகுகள் இருண்ட நிறத்துலும் காணப்படும். இதன் இறக்கைகள் அகலமாகவும், வால் இறகுகள் குறுகியதாகவும் இருக்கும். இதன் தலை மற்றும் கழுத்துப் பகுதி இறகுகளற்று காணப்படும். அலகு மிகவும் நீளமானது. இது 81 முதல் 103 செ.மீ. (32–41 அங்குலம்) நீளம் வரை வளரக்கூடியது. இதனுடைய இறக்கை நீட்டம் 1.96 முதல் 2.38 மீ. (6.4–7.8 அடி) நீளமுடையது. பாலின வேறுபாடு காணப்படும். ஆண்களை விட பெண் பறவைகள் பெரியவை.  
இதன் எடை 5.5 முதல் 6.3 கிலோ (12–14 பவுண்ட்) வரை இருக்கும். இது யூரேசியன் கிரிபோனை விட சிறியது. இது பூரேசியன் கிரிபானைவிட குறைந்த உடல் பருமன் மற்றும் இறக்கை மறைப்புகளால் வேறுபடுகிறது. கிரிப்பான்களால் காட்டப்படும் வெண்மையான இடைநிலை மறைவான பட்டியும் இதில் இல்லை.
# அஜய் மணிக்ராவ் கான்வில்கர்

**அஜய் மணிக்ராவ் கான்வில்கர்** ( Ajay Manikrao Khanwilkar 30, சூலை 1957) என்பவர் இந்திய உச்சமன்ற நீதிபதி ஆவார். 2016 மே மாதம் 13 முதல் இப்பதவியை வகித்து வருகிறார்.  
மும்பை கீழமை நீதி மன்றங்களிலும் உயர்நீதிமன்றத்திலும் வழக்குரைஞராகப் பணியாற்றினார். 1982 பிப்பிரவரி 10 இல் முதன் முதலாக வழக்குரைஞராகப் பதிவு செய்து கொண்டார். குடிமையியல், குற்றவியல், அரசியல் சட்ட சம்பந்தமான வழக்குகளில் தம் பணிகளை ஆற்றினார்.  
மும்பை உயர்நீதி மன்றத்தில் 2002 எப்பிரல் 8 இல் நிலையான நீதிபதி ஆனார். பிறகு 2013 ஏப்பிரல் 4இல் இமாச்சல பிரதேச உயர்நிதிமன்ற முதன்மை நீதிபதியாகவும் 2013 நவம்பர் 24 இல் மத்தியப் பிரதேச உயர்நீதிமன்ற முதன்மை நீதிபதியாகவும் ஆனார்.
# கூகுள் பே

**கூகுள் பே** (*Google Pay*) என்பது கூகுள் நிறுவனம் உருவாக்கிய ஒரு எண்ணிமப் பணப்பை ஆகும். செல்லிடத் தொலைபேசி, ஆண்ட்ராய்டு, கைக் கணினி போன்ற கருவிகளின் வலைத்தளம் வழியாக பணம் செலுத்தவும் மற்றும் பொருட்களை வாங்குவதற்கும் இது பயன்படுகிறது. சனவரி 8,2018 இல் கூகுள் நிறுவனம் அதனுடைய பழைய பணம் செலுத்தும் முறைகளான *ஆண்ட்ராய் பே மற்றும் கூகுள் வாலட்* போன்றவற்றை ஒருங்கிணைத்து கூகுள் பே என அறிவித்தது. ஆண்ட்ராய்டு பே என்பது கூகுள் பே என பெயர் மாற்றம் செய்யப்பட்டது. மேலும் இது கூகிள் குரோமினுடைய தானாகவே நிரப்பிக் கொள்லும் வசதியையும் கொண்டுள்ளது.இந்தச் செயலியில் ஆண்ட்ராய்டு பே மற்றும் கூகுள் வாலட் போன்ற செயலிகளிலிருந்து பணம் செலுத்தும் மற்றும் பணம் பெறுவதற்கு வேண்டுதல் அனுப்புதல் ஆகிய வசதிகளும் இதில் உள்ளது.
# கூகுள் பே

## பயன்படுத்தும் நாடுகள்

**சூலை 31, 2018**  
| ஆகஸ்டு 28, 2018 | (முன்னர் கூகிள் தேஸ்) |
| --- | --- |
| 2018 இல் வரவிருக்கும் நாடுகள் |  |
| } |  |
# குன்னம், பெரம்பலூர் மாவட்டம்

**குன்னம்** (*Kunnam*) என்ற ஊர் தமிழ்நாட்டின் பெரம்பலூர் மாவட்டத்தில் உள்ள வேப்பூர் வட்டாரத்தில் அமைந்துள்ளது. இவ்வூர் குன்னம் சட்டமன்றத் தொகுதிக்கும், சிதம்பரம் மக்களவைத் தொகுதிக்கும் உட்பட்டதாகும். தஞ்சாவூர் முதல் ஆத்தூரை இணைக்கும் தேசிய நெடுஞ்சாலை எண் 136-இல் அமைந்திருக்கும் இவ்வூரில் இவ்வட்டார தாலுகா அலுவலகம் அமைந்துள்ளது. குன்னம் முந்தைய திருச்சிராப்பள்ளி மாவட்டத்தில் ஒரு பகுதியாக இருந்தது.
# குன்னம், பெரம்பலூர் மாவட்டம்

## போக்குரவரத்து

### பேருந்து போக்குவத்து

தஞ்சாவூர், அரியலூர், பெரம்பலூர், ஜெயங்கொண்டம், ஆத்தூர், திருச்சி பகுதிகளுக்கு எல்லா நேரமும் பேருந்து வசதி உண்டு.
# குன்னம், பெரம்பலூர் மாவட்டம்

## போக்குரவரத்து

### தொடருந்து

அரியலூர் தொடருந்து நிலையம் மிக அருகாமையில் உள்ள தொடருந்து நிலையம் ஆகும் (12 கிலோமீட்டர் தொலைவு).
# மேற்கு திமோர்

கூட்டத்தில் திமோர் தீவு]]  
**மேற்கு திமோர்** (**West Timor**) இந்தோனேசியாவின் மேற்கு பகுதியில் சுந்தா சிறு தீவுகள் கூட்டத்தில் அமைந்த நூசா தென்கரா மாகாணத்தில் அமைந்த திமோர் தீவின் மேற்கு பகுதியாகும். திமோர் தீவின் கிழக்குப் பகுதியான கிழக்கு திமோர், இந்தோனேசியாவிலிருந்து தனியாக பிரிந்து தனிநாடானது. மேற்கு திமோரின் தலைநகரமான **குபாங்** துறைமுக நகரத்தின் மக்கள்தொகை 4,00,000 மேல் ஆகும். . 1949 முதல் 1975 முடிய மேற்கு திமோரை இந்தோனேசியன் திமோர் எனப்பட்டது.  
கிழக்கு திமோருக்கு சொந்தமான பாண்ட் மகாஸ்ஸார் மாவட்டம் இந்தோனேசியாவின் மேற்கு திமோரில் உள்ளது.  
16,264 சதுர கிலோ மீட்டர் பரப்பளவு கொண்ட மேற்கு திமோர், கடல் மட்டட்திலிருந்து 2457 மீட்டர் உயரத்த்தில் முடீஸ் மலைச்சிகரம் மற்றும் 1600 மீட்டர் உயரத்தில் அமைந்த லக்கன் மலைச்சிகரம் உள்ளது.  
மேற்கு திமோர் தீவின் முக்கிய மொழிகள் *தவான்* , *மரே* மற்றும் *டெத்துன்* ஆகும்.  
கிழக்கு திமோர் தனி நாடு கோரி நடந்த கிளர்ச்சிகளில் பாதிக்கப்பட்டவர்கள் , 1998-2002 காலகட்டங்களில் மேற்கு திமோரை புகழிடமாக கொண்டனர்.
# மேற்கு திமோர்

## வரலாறு

கிபி 1520 முதல் இந்தோனேசியாவின் திமோர் உள்ளிட்ட தீவுகளில் நெதர்லாந்து நாட்டினர் வணிக நிறுவனங்களை நிறுவினர். 1640ல் டச்சுக் கிழக்கிந்தியக் கம்பனியினர் திமோர் தீவில் இருந்த போர்த்துகேய வணிகர்களை வெளியேற்றி விட்டு தங்கள் மேலான்மையை நிலைநாட்டினர். கிபி 1799ல் டச்சுக் கிழக்கிந்தியக் கம்பனி கலக்கப்பட்டது. எனவே திமோர் தீவின் நிர்வாகம் இடாச்சுப் பேரரசின் நேரடிக் கட்டுப்பாட்டில் சென்றது.  
இறுதியாக மேற்கு திமோர் மற்றும் கிழக்கு திமோருக்கும் இருந்த எல்லைப்பிரச்சனை நெதர்லாந்து மற்றும் போர்த்துகல் நாடுகளுக்கு இடையே 1859 மற்றும் 1893 ஆண்டுகளில் ஏற்பட்ட உடன்படிக்கை மூலம், 1914ம் ஆண்டில் முடிவிற்கு வந்ததது. மேற்கு திமோர், டச்சு நாட்டு முகவரின் கட்டுப்பாட்டில் வந்தது.  
இரண்டாம் உலகப் போரின் போது, 1942ம் ஆண்டின் துவக்கத்த்தில், ஜப்பான் படைகள் திமோர் தீவை கைப்பற்றியது. இந்தோனேசியாவின் விடுதலைக்குப் பின்னர் மேற்கு திமோர், நூசா தென்கரா மாகாணத்தில் ஒரு பகுதியாக விளங்குகிறது.
# மேற்கு திமோர்

## புவியியல்

இந்தோனேசியாவின் சுந்தா சிறு தீவுகள் கூட்டத்தில் அமைந்த திமோர் தீவில், 16264.78 சதுர கிலோ மீட்டர் பரப்பளவு கொண்ட மேற்கு திமோர், கிழக்கு திமோர் நாட்டின் மேற்கில் உள்ளது. கிழக்கு திமோருக்கு சொந்தமான பாண்ட் மகாஸ்ஸார் மாவட்டம் இந்தோனேசியாவின் மேற்கு திமோரில் உள்ளது.
# மேற்கு திமோர்

## புவியியல்

### சமயங்கள்

மேற்கு திமோர் மக்களில் 56% உரோமன் கத்தோலிக்க சமயத்தையும், 35% சீர்திருத்தத் திருச்சபையையும் மற்றும் 8% இசுலாம் சமயத்தையும் பின்பற்றுகின்றனர். .
# மேற்கு திமோர்

## பொருளாதாராம்

தீவுப் பகுதியான மேற்கு திமோரில் வேலை வாய்ப்பின்மை 2.39% ஆகவுள்ளது. .2012 கணக்கெடுப்பின்படி 30% மக்கள் வறுமைக் கோட்டிற்கு கீழ் உள்ளனர். சோளம், நெல், காபி, பழத்தோட்டம், முக்கிய வேளாண் பயிர்க்ள் ஆகும். சங்தன மரம், தைல மரம், மூங்கில், தேக்கு, ரோஸ் வுட் போன்ற கட்டிடங்கள் மற்றும் தளவாடச் சாமன்களுக்கு பயன்படும் மரங்கள் வளர்க்கப்படுகிறது.
# மேற்கு திமோர்

## இதனையும் காண்க

- திமோர்
- கிழக்கு திமோர்
# வாசிலிகி கலோகரா

**வாசிலிகி கலோகரா** *(Vassiliki Kalogera)* ஒரு கிரேக்க வானியற்பியலாளர் ஆவார். இவர் வடமேற்கு பலகலைக்கழகத்தின் பேராசிரியர் ஆவார். இவர் வானியற்பியல் பலதுறைத் தேட்ட, ஆராய்ச்சி மைய (சீரா- CIERA) இயக்குநர் ஆவார். இவர் 2015 இல் ஈர்ப்பு அலைகளை நோக்கிய லிகோ (LIGO ) கூட்டமைப்பின் உறுப்பினர் ஆவார்.  
இவர் ஈர்ப்பு அலைகள், செறிந்த இரும வான்பொருள்கள் X-கதிர்கள் உமிழ்வு, நொதுமி இரும விண்மீன்களின் இணைவு ஆகிய ஆய்வுகளில் முன்னணிக் கோட்பாட்டாளர் ஆவார்.
# வாசிலிகி கலோகரா

## இளமையும் கல்வியும்

இவர் 1992 இல் தெசலோனிகி பல்கலைக்கழகத்தில் இயற்பியலில் இளவல் பட்டம் பெற்றார்.  
இவர் 2008 இல் இவரது செறிந்த இரும வான்பொருள்களின் படிமர்ச்சியும் அறுதி முடிவும் சார்ந்த ஆய்வுக்காக அமெரிக்க இயற்பியல் கழகத்தின் மரியா கோயப்பர்ட் மேயர் விருது வழங்கப்பட்டது.  
இவருக்கு 2016 இல் செறிந்த இரும வான்பொருள்கள் உமிழும் மின்காந்த, ஈர்ப்பு அலைக் கதிர்வீச்சுகளின் ஆய்வுப் பங்களிப்புகளுக்காக அமெரிக்க இயற்பியல் கழகத்தின் ஏன்சு பெத்தே பரிசு வழங்கப்பட்டது.  
இவர் 2018இல் இவரது வானியற்பியல் அமைப்புகளாகிய கருந்த்ளை, நொதுமி விண்மீன்கள், வெண்குறுமீன்கள் ஆய்வுக்காக வானியற்பியலுக்கான தான்னீ கைன்மன் பரிசு வழங்கப்பட்டது.  
கலோகரா பெரும்பொது அளக்கைத் தொலைநோக்கி குழுமத்தில் பணிபுரிகிறார்.
இவர் 2018 மே மாதம் அமெரிக்கத் தேசிய அறிவியல் கலவிக்கழகத்துக்குத் தேர்வானார்.
# வாசிலிகி கலோகரா

## ஆய்வும் பணியும்

இவர் வடமேற்கு பல்கலைக்கழகத்தின் இயற்பியல், வானியல் துறையில் ஈ. ஓ. ஏவன் கட்டில் பேராசிரியராக உள்ளார். இவர் வானியற்பியல் பல்துறை தேட்டம், ஆராய்ச்சி மையத்தின் (CIERA) இயக்குநராகப் பணிபுரிகிறார். இவரது அண்மைய ஆராய்ச்சி கோட்பாட்டு வானியற்பியலில் லிகோ கண்டுபிடிக்கும் ஈர்ப்பு அலைகள், X-கதிர் இரும விண்மீன்களின் படிம உருவாக்கம், பெரும்பொது அளக்கைத் தொலைநோக்கி, மீவிண்மீன் வெடிப்புகளின் முன்வாயில்களை முற்கணித்தல் ஆகிய ஆய்வுகளில் ஈடுபடுகிறார்.
# அராடைட்டு

**அராடைட்டு** *(Aradite)* என்பது BaCa<sub>6</sub>[(SiO<sub>4</sub>)(VO<sub>4</sub>)](VO<sub>4</sub>)<sub>2</sub>F என்ற மூலக்கூற்று வாய்ப்பாட்டால் விவரிக்கப்படும் மிகவும் அரிய ஒரு கனிமமாகும் . அராடைட்டும் அதனுடைய பாசுபரசை ஒத்த அமைப்புக் கனிமமான சாடோவைட்டும் ஆட்ரூரிம் என்ற நிலவியல் தோற்றத்தினை உருவாக்கும் செயல்முறையில் . பன்னாட்டு கனிமவியல் சங்கம் Ara என்ற குறியீட்டால் அராடைட்டை அடையாளப்படுத்துகிறது.
# முக்குளோரோ அசிட்டைல் குளோரைடு

**முக்குளோரோ அசிட்டைல் குளோரைடு** *(Trichloroacetyl chloride)* என்பது C<sub>2</sub>Cl<sub>4</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை டிரைகுளோரோ அசிட்டைல் குளோரைடு என்ற பெயராலும் அழைக்கலாம். முக்குளோரோ அசிட்டிக் அமிலத்தினுடைய அசைல் குளோரைடு முக்குளோரோ அசிட்டைல் குளோரைடு என்று கருதப்படுகிறது. செயலூக்கப்பட்ட கல்கரி முன்னிலையில் குளோரினுடன் அசிட்டைல் குளோரைடு அல்லது அசிட்டால்டிகைடு சேர்த்து இச்சேர்மம் தயாரிக்கப்படுகிறது. தாவர பாதுகாப்பு சேர்மங்களிலும் மருந்துவகைப் பொருட்கள் தயாரிப்பிலும் முக்குளோரோ அசிட்டைல் குளோரைடு பயன்படுத்தப்படுகிறது.
# 1,2-ஈரையோடோயீத்தேன்

**1,2-ஈரையோடோயீத்தேன்** *(1,2-Diiodoethane)* என்பது C<sub>2</sub>H<sub>4</sub>I<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை 1,2-டை அயோடோ ஈத்தேன் என்ற பெயராலும் அழைக்கலாம்.  
சமாரியம்(II) அயோடைடு அல்லது நான்கைதரோபியூரானில் உள்ள இட்டெர்பியம்(II) அயோடைடு தயாரிக்கும் கரிமத் தொகுப்பு வினைகளில் 1,2-ஈரையோடோயீத்தேன் பொதுவாகப் பயன்படுத்தப்படுகிறது
:<chem>{Sm} + ICH2CH2I ->[{}\atop\ce{THF}] {SmI2} + H2C=CH2</chem>.
# 1,2-ஈரையோடோயீத்தேன்

## நிறமாலைப் பண்புகள்

அணுப்பொருண்மை நிற மாலையியலில், 1,2- ஈரையோடோயீத்தேன் ஐந்து பிரதானமான உச்சிகளை வெளிப்படுத்துகிறது. இதில் தாழ் உச்சியை 155 அணு நிறமாலையில் வெளிப்படுத்துகிறது. 126 கிராம்/மோல் ஓர் அயோடைடு மூலக்கூறு இழக்கப்படுவதை இது குறிக்கிறது.
# 1,2-ஈரையோடோயீத்தேன்

## தயாரிப்பு

எத்தீனை அறை வெப்பநிலையில் தூய்மையான அயோடின் கரைசலில் குமிழ்த்தல் செய்வதால் 1,2- ஈரையோடோயீத்தேன் உருவாகிறது.
: C2H4 + I2 ⇌ C2H4I2
# தண்டையார்பேட்டை வட்டம்

16 வருவாய் வட்டங்கள்]]  
**தண்டையார்பேட்டை வட்டம்**, தமிழ்நாட்டின் சென்னை மாவட்டத்தின் 16 வருவாய் வட்டங்களில் ஒன்றாகும். வட சென்னையில் இவ்வட்டம், தண்டையார்பேட்டை வருவாய் கோட்டத்தில் அமைந்த 5 வட்டங்களில் ஒன்று. இவ்வட்டத்தின் வட்டாட்சியர் அலுவலகம் தண்டையார்பேட்டையில் இயங்குகிறது.  
தண்டையார்பேட்டை வட்டம், பழைய **கோட்டை-தண்டையார்பேட்டை** வட்டத்தின் பகுதிகளைக் கொண்டு டிசம்பர், 2013 அன்று நிறுவப்பட்டது.  
இந்த வட்டம் 4 உள்வட்டங்களும், 11 வருவாய் கிராமங்களும் கொண்டது.
# 2-புரோமோ-1-குளோரோபுரோப்பேன்

**2-புரோமோ-1-குளோரோபுரோப்பேன்** *(2-Bromo-1-chloropropane)* என்பது C<sub>3</sub>H<sub>6</sub>BrCl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எளிய ஆல்க்கைல் ஆலைடான இச்சேர்மம் ஒரு நாற்தொகுதி மையத்தைக் கொண்டுள்ளது. எளிய வண்ணப்படிவுப் பிரிகை முறைகளின் ஆடியெதிர் வேற்றுரு தீர்மானங்களை இறுதி செய்வதில் 2-புரோமோ-1-குளோரோபுரோப்பேன் பயன்படுத்தப்படுகிறது.
# எழும்பூர் வட்டம்

16 வருவாய் வட்டங்கள்]]  
**எழும்பூர் வட்டம்**, தமிழ்நாட்டின் சென்னை மாவட்டத்தின் 16 வருவாய் வட்டங்களில் ஒன்றாகும். எழும்பூர் வருவாய் கோட்டத்தின் ஐந்து வருவாய் வட்டங்களில் ஒன்றாகும். இவ்வட்டத்தின் வட்டாட்சியர் அலுவலகம் எழும்பூரில் இயங்குகிறது.  
எழும்பூர் வட்டம் 4 உள்வட்டங்களும், 4 வருவாய் கிராமங்களும் கொண்டது.
# கால்சியம் ஐதரைடு

**கால்சியம் ஐதரைடு** *(Calcium hydride)* என்பது CaH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். காரமண் உலோகத்தினுடைய ஐதரைடு சேர்மம் என்பதால் இதை ஒரு காரமண் ஐதரைடு என்று அழைக்கிறார்கள். தூய்மையான நிலையில் வெண்மை நிறத்துடனும் மாதிரிகளில் சாம்பல் நிறத்துடனும் காணப்படும் கால்சியம் ஐதரைடு தண்ணீருடன் தீவிரமாக வினைபுரிந்து ஐதரசன் வாயுவை வெளியிடுகிறது. எனவே இச்சேர்மத்தை ஓர் உலர்த்தும் முகவராக அல்லது ஓர் ஈரமுறிஞ்சியாக பயன்படுத்த இயலும்.  
கால்சியம் ஐதரைடு உப்பைப் போன்ற கட்டமைப்பு கொண்ட ஓர் உப்புநீர் ஐதரைடு ஆகும். பெரிலியத்தை விட கனமான கார உலோகங்கள் மற்றும் காரமண் உலோகங்கள் அனைத்தும் உப்புநீர் ஐதரைடுகளாக உருவாகின்றன. சோடியம் ஐதரைடு நன்கு அறியப்பட்ட ஓர் உதாரணமாகும். இது சோடியம் குளோரைடின் மையக்கருத்தை ஒத்த கட்டமைப்பில் படிகமாகிறது. இவ்வினங்கள் யாவும் கரைப்பான்களில் கரையாது மற்றும் வினைபுரியாது. கால்சியம் ஐதரைடு PbCl2 கட்டமைப்பில் (காட்டுனைட்டு)
# கால்சியம் ஐதரைடு

## தயாரிப்பு

300 முதல் 400° செல்சியசு வெப்பநிலையில்
கால்சியம் மற்றும் ஐதரசன் ஆகிய தனிமங்கள் நேரடியாக இணைந்து கால்சியம் ஐதரைடு உருவாகிறது.
# கால்சியம் ஐதரைடு

## பயன்கள்

### உலோக ஆக்சைடுகள் ஒடுக்கும்

Ti, V, Nb, Ta, மற்றும் U போன்ற தனிமங்களின் உலோக ஆக்சைடுகளை உலோகமாக ஒடுக்கும் முகவராக CaH2 பயன்படுகிறது. கால்சியம் உலோகமாக இது சிதைவடைந்து இச்செயல்முறையை CaH2 நிகழ்த்துகிறது : ஆகும். அவசர காலங்களில் ஆகாயக் கப்பல்களில் கையடக்க ஐதரசன் மூலமாக இதைப் பயன்படுத்திக் கொள்ள முடியும். இப்பயன்பாட்டிற்கு இதுவோர் விலையுயர்ந்த முறையாகும்.'  
</blockquote> அவசர காலம் என்று குறிக்கப்பட்டிருப்பது அநேகமாக போர்க் காலத்தை குறிப்பிடுவதாக இருக்கலாம். ஆயினும், பல பத்தாண்டுகளாக இச்சேர்மம் பரவலாக வானியல் பலூன்களை ஊதுவதற்கு ஒரு பாதுகாப்பான மற்றும் வசதியான வழிமுறையாக பயன்படுத்தப்படுகிறது.  
அவ்வாறே, வேதியியல் பரிசோதனைகளுக்காக சிறிய அளவில் மீத்தூய ஐதரசனை உற்பத்தி செய்ய ஆய்வகங்களில் இது வழக்கமாக பயன்படுத்தப்படுகிறது. டீசல் எரிபொருளின் ஈரப்பதம், CaH <sub> 2 </ sub> உடன் சேர்க்கப்பட்டு வெளிவிடப்படும் ஐதரசன் மூலம் மதிப்பிடப்படுகிறது ஆனால் சோடியம் உலோகம் அல்லது சோடியம்-பொட்டாசியம் கலப்புலோகம் போன்ற ஈரமுலர்த்திகளைக் காட்டிலும் பயன்படுத்துவதற்கு பாதுகாப்பானது ஆகும். அமீன், பிரிடின் போன்ற காரக் கரைப்பான்களில் ஈரமுலர்த்தியாக கால்சியம் ஐதரைடு பரவலாகப் பயன்படுத்தப்படுகிறது. ஆல்ககால்களை உலர்த்துவதற்கும் இதைப் பயன்படுத்துகிறார்கள். CaH<sub>2</sub> பயன்படுத்துவதில் சில இடர்பாடுகளும் உள்ளன:  
- எந்தக் கரைப்பானிலும் கரையாது என்பதால் இதன் வினைத்திறம் குறைவு ஆகும். LiAlH<sub>4</sub>]] சேர்மத்திற்கு மாறாக இதனுடைய உலர்த்தும் வேகம் குறைவாகும்.
- ஏனெனில் CaH<sub>2</sub> மற்றும் Ca(OH)<sub>2</sub> இரண்டும் கிட்டத்தட்ட பிரித்தறியமுடியாத தோற்றத்தில் காணப்படுகின்றன. எனவே CaH<sub>2</sub> மாதிரியின் தரத்தை கண்களால் கண்டறிவது இயலாது.
# கால்சியம் ஐதரைடு

## பயன்கள்

### ஒலிமாற்றுணர் வழிமாற்றி

அட்லாண்டிக் போரில், செருமன் நீர்மூழ்கிக் கப்பல்கள் போல்டு எனப்படும் ஒலிமாற்றுணர் வழிமாற்றிகளாக கால்சியம் ஐதரைடுகளை பயன்படுத்தின
.
# மாம்பலம் வட்டம்

16 வருவாய் வட்டங்கள்]]
**மாம்பலம் வட்டம்**, தமிழ்நாட்டின் சென்னை மாவட்டத்தின் 16 வருவாய் வட்டங்களில் ஒன்றாகும். எழும்பூர் வருவாய் கோட்டத்தின் ஐந்து வருவாய் வட்டங்களில் ஒன்றாகும். இவ்வட்டத்தின் வட்டாட்சியர் அலுவலகம் மாம்பலத்தில் இயங்குகிறது.  
மாம்பலம் வட்டம் 4 உள்வட்டங்களும், 4 வருவாய் கிராமங்களும் கொண்டது.
# மயிலாப்பூர் வட்டம்

16 வருவாய் வட்டங்கள்]]  
**மயிலாப்பூர் வட்டம்**, தமிழ்நாட்டின் சென்னை மாவட்டத்தின் 16 வருவாய் வட்டங்களில் ஒன்றாகும். எழும்பூர் வருவாய்கோட்டத்தின் ஐந்து வருவாய் வட்டங்களில் ஒன்றாகும். இவ்வட்டத்தின் வட்டாட்சியர் அலுவலகம் மயிலாப்பூரில் இயங்குகிறது.  
மயிலாப்பூர் வட்டம் 4 உள்வட்டங்களும், 4 வருவாய் கிராமங்களும் கொண்டது.
# பெரம்பூர் வட்டம்

16 வருவாய் வட்டங்கள்]]  
**பெரம்பூர் வட்டம்**, தமிழ்நாட்டின் சென்னை மாவட்டத்தின் 16 வருவாய் வட்டங்களில் ஒன்றாகும். தண்டையார்பேட்டை வருகோட்டத்தின் ஐந்து வருவாய் வட்டங்களில் ஒன்றாகும். இவ்வட்டத்தின் வட்டாட்சியர் அலுவலகம் பெரம்பூரில் இயங்குகிறது.  
பெரம்பூர் வட்டம் 4 உள்வட்டங்களும், 8 வருவாய் கிராமங்களும் கொண்டது.
# திரேசி சுலாத்தியர்

**திரேசி சுலாத்தியர்** *(Tracy Slatyer)* கோட்பாட்டு வானியலில் கவனம் குவிக்கும் ஒரு துகல் இயற்பியலாளர் ஆவார். இவர் 2014 இல் காம்மாக் கதிர்வழி பெர்மி குமிழிகலைக் கண்டுபிடித்தமைக்காக உரோசி பரிசைப் பெற்றார். இது நம் பால்வெளியில்ஈதுவரை எதிர்பார்க்காத பேரியல் கட்டமைப்பு ஆகும்.
இவரது ஆய்வு பால்வழி மையத்தில் அமைந்த கரும்பொருண்மம், காம்மாக் கதிர் உருத்தோற்றம் பற்ரிய விளக்கங்களின் தேட்டத்திலும் கவனம் குவிக்கிறது.
# திரேசி சுலாத்தியர்

## இளமையும் கல்வியும்

இவர் ஆத்திரேலியா, காபெராவில் உள்ள நரபுந்தா கல்லூரியில் படித்தார். சுலாத்தியர் 2010 இல் ஆர்வார்டு பல்கலைக்கழகத்தில் தன் முனைவர் பட்டத்தைப் பெற்றார்.
# திரேசி சுலாத்தியர்

## வாழ்க்கைப்பணியும் ஆராய்ச்சியும்

- 9/2010 - 7/201முறுப்பினர், உயர்நிலை ஆய்வு நிறுவனம்
- உதவிப் பேராசிரியர், இயற்பியல் துறை, மசாசூசட் தொழில்நுட்ப நிறுவனம்
# திரேசி சுலாத்தியர்

## தகைமைகளும் விருதுகளும்

- தவுகிளாசு பின்க்பெய்னருடனும் மெங்சூவுடனும் இணைந்து உரோசி பரிசு (2014)
# அவோகேட்ரைட்டு

**அவோகேட்ரைட்டு** *(Avogadrite)* என்பது (K,Cs)BF<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். பொட்டாசியம்-சீசியம் டெட்ராபுளோரோபோரேட்டு என்ற சேர்மமாக ஓர் ஆலைடாக இது வகைப்படுத்தப்படுகிறது. செஞ்சாய்சதுர வடிவத்தில் Pnma என்ற இடக்குழுவில் 8.66 Å, b 5.48 Å மற்றும் c Å 7.03 அளவுருக்களில் அவோகேட்ரைட்டு படிகமாகிறது.
# அவோகேட்ரைட்டு

## வரலாறு

இத்தாலியக் கனிமவியலாளர் பெரூக்சியோ சாம்போனினி 1926 ஆம் ஆண்டில் அவோகேட்ரைட்டு கனிமத்தைக் கண்டறிந்தார். இதற்காக அவர் வெசுவியசு மலைக்கு அருகில இருந்த பல நீரவித்துளைகளிலும், இலிபாரி தீவிலும் கிடைத்த பல மாதிரிகளை ஆய்வுசெய்தார். இயற்கையில் எரிமலை நீராவித்துளைகளைச் சுற்றி ஒரு பதங்கமாகும் பொருளாக அவோகேட்ரைட்டு காணப்படுகிறது .  
பன்னாட்டு கனிமவியலாளர் சங்கம் அவோகேட்ரைட்டு கனிமத்தை Avg என்ற குறியீட்டால் அடையாளப்படுத்துகிறது.